Video Cât cântăreşte cea mai mare afină din lume, descoperită în Australia. Fructul a intrat în Cartea Recordurilor
Cea mai mare afină din lume a fost descoperită în Australia. Fructul, care are dimensiunea unei mingi de golf, cântăreşte peste 20 de grame. Cultivatorii spun că au fost şocaţi de descoperire. Afina a fost congelată pentru a putea fi omologată de Cartea Recordurilor.
Cules în noiembrie și depozitat într-un congelator de atunci, "monstrul" avea aproape 4 cm lățime și cântărea 20,4 g - de aproximativ 10 ori mai mare decât o afină normală, scrie BBC. Titlul a fost deținut anterior de o boabă de 16,2 g cultivată în Australia de Vest. Exemplarul este dintr-un nou soi dezvoltat de Grupul Costa, pentru a satisface cerințele consumatorilor pentru fructe de pădure mai mari.